**Lisa 5**

**Toetuse kasutamise tegevusaruande vorm**

Lepingu nr: Justiitsministeeriumi kantsleri 16.02.2021 käskkiri nr 6 „2021. aasta riigieelarveline tegevustoetus“

Aruande esitaja: MTÜ Tartu Rahu Põlistamise Selts

Toetuse kasutamise periood :5.04.2021-31.12.2025

1. Läbiviidud tegevuste kirjeldus (toimumise aeg, kulg, osalejad, olulisemad tähelepanekud, jms): Tartu Rahu Põlistamise Seltsi juhatuse koosolekul arutati 2021. aasta märtsis 5000 euro suuruse tegevustoetuse kasutamist ja otsustati see anda kahes võrdses osas seltsi auliikmele Ilmar Vananurmele Petserimaa-teemalise raamatu ja seltsi liikmele Aldo Kalsile Petserimaa-teemalise eluloolise teatmematerjali trükikulude katmiseks. Vajalikud lepingud said 3. aprillil 2021 asjaosalistega sõlmitud ja raha neile 5. aprillil 2021 üle kantud. Selle raha kasutamisaja viimaseks kuupäevaks on koroona pandeemiaohu tõttu pandud igaks juhuks 31. detsember 2025, aga see toimub kindlasti tunduvalt varem. Siis saadud kuludokumendid tõendavad trükikulude katmist.

I. Vananurm on aastaid mõtisklenud ja kirja pannud visandeid oma ilukirjandusliku teose kirjutamise ja avaldamise üle. Selle elluviimiseks saabus soodne võimalus seoses käesoleva tegevustoetusega.

A. Kals on tegelnud Eesti eluloolise teatmekirjandusega peaaegu pool sajandit. Vaimuliku kirjaniku ja kirjastaja Vello Salo õhutusel on ta pidanud plaani petserimaalaste elulooliseks tutvustamiseks koostada teemakohane trükis. Ka selle mõtte teostamiseks tuli sobiv võimalus just seoses käesoleva tegevustoetusega . Töö ise algas 1. aprillil 2021 ja oli kavandatud kahele aastale. Selle uurimistöö tulemusi on soov kasutada edaspidi „Petserimaa biograafialeksikoni“ koostamiseks ja väljaandmiseks.

2. Tegevuste olulisemad tulemused:

I. Vananurme raamat on valmis ja viimistlusjärgus, et see võimalusel trükis avaldada käesoleva aasta 6. augustil toimuvaks Seto Kuningriigi päevaks. Kui saatus ja sponsorid on lahked, võib autorilt tulla sellele raamatule järg.

A. Kalsi töö koosneb petserimaalastest elulooliste kirjete koostamisest, kus hetkel on vormistatud 1786 kirjet. Töö on kavas lõpetada 2022. aasta lõpuks ja see 2023. aasta esimestel kuudel trükis avaldada.

3. Kas tegevuste läbiviimisel/tulemustes oli erinevusi/kõrvalekaldeid võrreldes kavandatuga (millest tulenevalt)?

Nii I. Vananurme kui ka A. Kalsi töö on sujunud plaanipäraselt ja mingeid kõrvalekaldeid

või takistavaid asjaolusid pole ilmnenud. Küll on mureks paberi hinna tõus, mis võib oluliselt kitsendada trükkimisvõimalusi.

Aruande koostamise kuupäev: 27.01.2022

Aruande koostanud:Aldo Kals